section_heading: Etruščani
paragraph_text: lijevo|mini|250px|Gradske zidine Rimski povjesničar Livije opisao je Arezzo kao jednu od etrurskih metropola (Capitae Etruriae), prepostavlja se da je Arezzo bio jedan od dvanaest najvažnijih etrurskih gradova (tzv Dodecapolis). Etrurske ruševine nalaze se oko akropole San Cornelio. U gradu postoje i drugi značajni etrurski ostatci: dijelovi zidova, etrurska nekropola na Poggio del Sole (Sunčano brdo), i dvije slavne bronce, Chimera Arezzo (5. stoljeće pr. Kr.) i Minerva (5. stoljeće pr. Kr.), koji su bili otkriveni u 16. stoljeću i odneseni u Firencu.